**PAMOKOS PLANAS**

**Dalykas:** Integruota lietuvių kalbos ir literatūros, gamtos mokslų ir technologijų pamoka

(dirbama 2 pamokas)

**Klasė:** 3

**Pamokos tema:** Obuolys – mūsų draugas

**Mokymosi uždavinys:** Remdamiesi turimomis žiniomis, mokytojo aiškinimu ir vaizdine medžiaga, dirbdami individualiai ir porose, mokiniai:

* sužinos, kokių maistingųjų medžiagų ir vitaminų turi obuoliai ir kodėl naudinga juos valgyti;
* tyrinės obuolio sandarą;
* naudodamiesi [www.google.lt](http://www.google.lt) gebės rasti 3-5 obuolių veisles;
* gebės tikslingai naudoti konstrukcines medžiagas; iš spalvoto popieriaus atliks kūrybinį darbą „Spalvotas obuolys“ ir savo darbais papuoš klasės arba namų erdves.

**Ugdomos kompetencijos**: Pažinimo, komunikavimo, skaitmeninė, kūrybiškumo, socialinė, emocinė ir sveikos gyvensenos.

**Vertinimas:** Formuojamasis:

* vertinama mokinių atlikta praktinė užduotis (dirbant poroje išsiaiškins obuolio sandarą);
* individualus kūrybinis darbas „Spalvotas obuolys“;
* atsakymai į klausimus.

|  |  |  |  |  |
| --- | --- | --- | --- | --- |
| Eil. Nr. | Veikla | Laikas (min.) | Eiga | Priemonės/Pastabos |
| 1. | Įžanga. Sudominimas | 2 min. | Ant stalo stovi krepšelis su obuoliais. Mokinių klausiama, ką jie žino apie obuolius ir ką norėtų sužinoti. Atsakymai surašomi lentoje.  Pristatomas pamokos tema, uždavinys, vertinimo kriterijai. | Krepšelis su obuoliais |
| 2. | Klausoma Loretos Girdzijauskienės pasakos „Gražuolis obuolys“  <https://www.youtube.com/watch>?  V=C1pb\_5cYQx0 | 10 min. | **LIETUVIŲ KALBA IR LITERATŪRA**  Pasaka aptariama, mokiniai atsako į klausimus:  Kodėl sode augusi obelis buvo ypatinga?  Kas susitiko po obelimi?  Pas ką patarimo nuėjo ežiukai?  Kas atsitiko obuoliui?  Kokį patarimą ežiukams davė Pelėda? | Kompiuteris ir išmanioji lenta |
| 3. | Mokytojo aiškinimas | 5 min. | **GAMTOS MOKSLAI**  Rodoma pateiktis „Obuolys – mūsų draugas“.  Aptariama:  Kokių vitaminų turi obuoliai?  Kodėl obuolius valgyti naudinga? | Pateiktis |
| 4. | Darbas porose | 15 min. | Mokiniams išdalijami užduočių lapai. Atlieka praktinį darbą – tyrinėja obuolio sandarą. Atliktą darbą pristato. | Užduočių lapai |
| 5. | Mokytojo aiškinimas | 3 min. | Mokytoja iš krepšelio išima skirtingų veislių obuolius ir kalba apie tai, kad obuolio spalva, skonis, forma priklauso nuo veislės ir paragina mokinius pasidomėti, kokių veislių obelys auga Lietuvoje. | Krepšelis su obuoliais |
| 6. | Kolektyvinis darbas | 10 min. | Mokiniai platformoje [www.google.lt](http://www.google.lt) ieško informacijos apie Lietuvoje auginamas obelų veisles.  Rasta informacija aptariama. | Kompiuteriai |
| 7. | Mokytojo aiškinimas | 5 min. | **TECHNOLOGIJOS**  Mokytoja supažindina su savarankišku darbu, pristato medžiagas ir priemones, aptaria darbo eigą. | Spalvotas popierius, žirklės, klijai |
| 8. | Savarankiškas darbas | 30 min. | Mokiniai savarankiškai atlieka kūrybinį darbą „Spalvotas obuolys“. |  |
| 9. | Apibendrinimas ir įtvirtinimas | 5 min. | Supažindinama su obuoliams giminingais augalais (pagal vaisiaus tipą) kriaušėmis, šermukšniais, svarainiais. | Kriaušių, šermukšnių, svarainių paveikslėliai |
| 9. | Refleksija | 3 min. | Klausiama:  Ką naujo sužinojote apie obuolius?  Kaip sekėsi dirbti kartu su draugu?  Ar lengviau dirbti dviese? Gal įdomiau?  Tai kas pamokoje labiausiai patiko?  Kas buvo sunku? |  |
| 10. | Įsivertinimas | 1 min. | Įsivertina parodydami įsivertinimo korteles | Įsivertinimo kortelės |
| 11. | Vertinimas | 1 min. | Mokytoja apibendrina mokinių darbą porose, individualų darbą; pagiria aktyviausiai dirbusius.  Padėkoja už gerą darbą pamokoje. |  |